ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውድብ ሕቡራት ሃገራት ኣብ ሚያንማር ግቡኡ ኣይፈፀመን ተባሂሉ 29 መስከረም 2017 ምንጪ ስእሊ, Getty Images መግለጺ ስእሊ, ኩሉ ነገሮም ንድሕሪት ገዲፎም ብለይቲ ናብ ባንግላድሽ ዝጓዓዙ ሮሂንጋውያን ኣብ ሚያንማር ዝርከብ ተወካሊ መሪሕነት ውድብ ሕቡራት ሃገራት፡ ሰብኣዊ መሰል ሮሂንጋዊያን ንከይሕሎ ከምዘይተግሀ ቢቢሲ ዘካየዶ ምርመራ የረድእ። ተጣበቕቲ ሰብኣዊ መሰላት በቲ ቅልውላው ኣዝዮም ናብ ዝተሃሰዩ ከባቢታት ሮሂንግያ ንኸይጎዓዓዝ እቲ ተወካሊ መሪሕነት፥ ጻዕርታት ከምዝገበረ'ውን ነባር መሪሕነት ውድብ ሕቡራት ሃገራት ሓቢሩ። ልዕሊ ፍርቂ ሚልዮን ሮሂንጋውያን ብሰንኪ መጥቃዕቲ ሓይልታት ጸጥታ እታ ሃገር መረበቶም ራሕሪሖም ኣብዚ ሕዚ እዋን ኣብ መዕቖቢ ስደተኛታት ባንግላድሽ ይርከቡ። መሪሕነት ማይናማር ውድብ ሕቡራት ሃገራት ግና በቲ ጸብጻብ ፍጹም ከምዘይሰማማዕ ገሊጹ። ኣመንቲ ሃይማኖት እስልምና ሮሂንጋውያን ናብ ባንግላድሽ ስደት ካብ ዝጀመሩላ ወርሒ ኣትሒዙ፣ ውድብ ሕቡራት ሃገራት ረድኤት ብምቕራብ ኣብ ቅድሚት ይስራዕ። ሰበ ስልጣናት በርማ ብምኹናን ድማ ብርቱን ተኸታተልታን መግለፂታት ኣውፂኡ ። ምንጭታት ሓበሬታ ቢቢሲ፡ ሰራሕተኛታት ውድብ ሕቡራት ሃገራት ኮኑ ኣባላት ካልኦት ትካላት ረድኤት ከምዝሕብርዎ፥ እቲ ቅልውላው ቅድሚ ምፍጣሩ፥ ኣብ ዘሎ 4 ዓመታት ውሽጢ፣ ብካናዳዊ ሬናታ ሎክ ደሳሊን ዝምራሕ ቤት ጽሕፈት እቲ ውድብ ኣብ ማይናማር፤ ተሓለቕቲ ሰብኣዊ መሰላት ሮሂንጋዊያን ናብ ዘለውዎ ከባብታት ክይንቀሳቐሱ ኣተኣጓጒሉ። ኣብቲ ጉዳይ ህዝባዊ ግንዛበ ከይፍጠር ፅዒሩ። ዓሌታዊ መጥቃዕቲ ከይስዕብ ኢሎም ንዝተገደሱ ሰራሕተኛታት ክግለሉ ገይሩ። ምንጪ ስእሊ, Getty Images መግለጺ ስእሊ, ሮሂንጋውያን እንታወት'ዮም?
